b"\n_START_ARTICLE_\nM\xc3\xa0nega de succi\xc3\xb3\n_START_PARAGRAPH_\nUna m\xc3\xa0nega de succi\xc3\xb3 de bombers \xc3\xa9s un tub flexible que est\xc3\xa0 fet especialment per succionar aigua o altres tipus de l\xc3\xadquids mitjan\xc3\xa7ant una bomba cap a la cisterna d'un vehicle de bombers o similar. La m\xc3\xa0nega est\xc3\xa0 refor\xc3\xa7ada amb un cable helico\xc3\xafdal d'acer continu per tal d'evitar que la for\xc3\xa7a del buit aplani la forma tubular de la m\xc3\xa0nega, obstruint-la. Una m\xc3\xa0nega de succi\xc3\xb3 s'utilitza, per bombar aig\xc3\xbces obertes de llacs o piscines per regar o per apagar un incendi o per buidar aig\xc3\xbces (netes o brutes) de llocs subterranis, p.e.: per netejar clavegueres o dip\xc3\xb2sits. Per tal de prevenir que la brut\xc3\xadcia entri a la bomba, normalment s'instal\xc2\xb7la un filtre de succi\xc3\xb3 a l'extrem de la m\xc3\xa0nega d'aspiraci\xc3\xb3. Aquest filtre sol est\xc3\xa0 format per un cilindre amb forats, per\xc3\xb2 tamb\xc3\xa9 pot portar una reixeta de teixit o fibra o b\xc3\xa9 una reixeta d'acer."